Diari Oficial de la Generalitat Valenciana


Sumari del DOGV 8875, del 06-08-2020 (2020/5997)

Aprovació de l'informe ambiental i territorial estratègic de la Modificació Puntual núm. 20 del Pla General d'Ordenació Urbana d'Utiel.
---------------------------------------------------------------------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5997


Data del document
:   21-07-2020

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * pla d'urbanisme
    * administració local

Aprovació de l'informe ambiental i territorial estratègic de la Modificació Puntual núm. 20 del Pla General d'Ordenació Urbana d'Utiel. [2020/5997]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es procedeix a la publicació de l'aprovació, amb data 17 de gener de 2020, de l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 20 que afecta els usos permesos en el Pla parcial San Agustín, Pla parcial El Melero i Pla parcial Sector Industrial Nuevo Tollo del municipi d'Utiel, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge:  
  
«Amb data 29 de gener de 2019 es va publicar en el DOGV núm. 8474 la Resolució d'Alcaldia núm. 2019-0054, de data 11 de gener de 2019, que va aprovar la suspensió potestativa de l'atorgament d'instruments ambientals i llicències d'obres que es troben vinculats als usos que es pretenen modificar, amb la finalitat d'estudiar la modificació d'usos permesos i incompatibles en els polígons industrials d'Utiel Nuevo Tollo, El Tollo i El Melero.  
Amb data 16 d'abril de 2019, de conformitat amb el que es preveu en l'article 133.1 de la Llei 39/2015, d'1 d'octubre, del procediment administratiu comú de les administracions públiques, i 49,1.bis de la Llei 5/2014, d'ordenació del territori, urbanisme i paisatge, amb caràcter previ a l'elaboració de la modificació puntual del planejament municipal que afecta els usos dels polígons industrials del municipi d'Utiel, es va anunciar en la web municipal la proposta per a demanar l'opinió de ciutadans, organitzacions i associacions.  
Transcorregut el termini d'exposició, no es van presentar al·legacions a la modificació en el correu electrònic facilitat a aquest efecte, per la qual cosa no van existir propostes a introduir en la redacció de la modificació. Consta, amb data 16 de gener, certificat de secretaria.  
Elaborat l'esborrany de la modificació núm. 20 que afecta el Pla parcial San Agustín, Pla parcial El Melero i Pla parcial Sector Industrial Nuevo Tollo i el document inicial estratègic, es justifica la no necessitat de formular consultes per no haver-hi administracions públiques afectades per la modificació i no haver-se personat interessats en la fase prèvia.  
S'ha emés informe per l'òrgan ambiental reunit el 16 de gener de 2020 que:  
La modificació proposada es limita únicament a prohibir certs usos incompatibles amb la indústria agroalimentària i amb l'entorn residencial, la qual cosa millora les condicions mediambientals que podrien afectar la salut humana i qualitat de l'aire, evitant males olors i proliferació d'insectes i rosegadors. Tampoc hi ha afecció en els serveis públics, especialment el servei d'aigua potable i tampoc es veurà afectada la xarxa d'infraestructures, ja que es minimitza el trànsit de vehicles pesants que porten aparellades les activitats que es prohibeixen, per la qual cosa entenem que la modificació no té cap incidència sobre el medi ambient.  
Per això, vista la documentació, per unanimitat de vots s'informa que la modificació núm. 20 que afecta els usos permesos en el Pla parcial San Agustín, Pla parcial El Melero i Pla parcial Sector Industrial Nuevo Tollo no tindrà efectes significatius sobre el medi ambient, de conformitat amb l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
  
Considerant que la competència en matèria d'avaluació ambiental i territorial estratègica no està assignada a cap òrgan per l'LBRL, s'entén que l'alcalde ostenta aquesta competència residualment (en virtut de l'article 21.1.s), resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 20 que afecta els usos permesos en el Pla parcial San Agustín, Pla parcial El Melero i Pla parcial Sector Industrial Nuevo Tollo del municipi d'Utiel, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, per no tindre efectes significatius sobre el medi ambient, i correspon continuar la tramitació de la modificació conforme a l'article 57 de la Llei 5/2014, de 25 de juliol.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'ha procedit a l'aprovació del pla en el termini màxim de quatre anys des de la publicació.  
  
Segon  
Notificar la present resolució a la conselleria competent en matèria d'ordenació del territori i medi ambient i, si escau, als interessats, amb advertiment que aquesta resolució no serà susceptible de cap recurs, sense perjudici dels que, si escau, pertoquen en via judicial contenciosa administrativa enfront de la disposició de caràcter general que haguera aprovat el pla o bé, sense perjudici dels que pertoquen en via administrativa enfront de l'acte, si escau, d'aprovació del pla.  
  
  
Tercer  
Publicar en el Diari Oficial de la Generalitat Valenciana el present informe ambiental i territorial estratègic.  
  
Quart  
Continuar amb la tramitació de la modificació puntual núm. 20 que afecta el Pla parcial San Agustín, Pla parcial El Melero i Pla parcial Sector Industrial Nuevo Tollo en els termes de l'article 57 de la LOTUP.»  
  
El que es publica a l'efecte dels articles 57.1 de la LOTUP segons el qual l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'ha procedit a l'aprovació del pla en el termini màxim de quatre anys des de la publicació.  
  
Utiel, 21 de juliol de 2020.- L'alcalde: Fernado Benlliure García.